Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 230/12/7710	Stará Ľubovňa, 18.7.2012
EEČ : 2-59-54-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:

	Spôsobenú škodu v sume 7,39 € si poškodené XXXXX XXXXX voči obvinenému nenárokujú, nakoľko odcudzená drevná hmota im bola vrátená. 

       a)	Podľa § 220 ods. 1, písm. c/ Trestného poriadku obvinený XXXXX zložil na verejnoprospešné účely sumu vo výške 30,- €. 
       
       b) Konkrétny adresát peňažnej sumy určenej na všeobecne prospešné účely:  50 %, t.j. 15,- € pre XXXXX
         
       c) Suma odovzdaná štátu na peňažnú pomoc obetiam trestnej činnosti: 15,- €

 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom XXXXX pod spisovou značkou XXXXX
         Obvinený XXXXX dňa 5.3.2012 v dopoludňajších hodinách v lesnom poraste nachádzajúcom sa za obcou XXXXX okres XXXXX, na parcele č. XXXXX, ktorá je v užívaní a obhospodarovaní Vojenských lesov a majetkov SR, š.p. XXXXX, bez povolenia na výrub a ťažbu vyrúbal a odcudzil 2 ks drevnej hmoty druhu smrek o dĺžke 7 m a stredovom priemere 0,17 m, čím pre Vojenské lesy a majetky SR, š.p. XXXXX spôsobil škodu v sume 9,52 €. 
Odôvodnenie: 
	Uznesením povereného príslušníka PZ, Obvodného oddelenia PZ v XXXXX sp. zn. XXXXX zo dňa 15.5.2012 bolo podľa § 199 ods. 1 Tr. por. začaté trestné stíhanie a zároveň podľa § 206 ods. 1 Tr. por. vznesené obvinenie XXXXX pre prečin krádeže podľa § 212 ods. 2, písm. d/ Trestného zákona. 

	Podľa ustanovení § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže  prokurátor so súhlasom obvineného a poškodeného rozhodnúť o schválení zmieru a zastaviť trestné stinanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi  na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, považuje takýto spôsob rozhodnutia za odstačujúci. 

	Podľa § 215 ods. 1 písm. g/ Trestného poriadku, prokurátor zastaví trestné stíhanie, ak sa schváli zmier medzi obvineným a poškodeným. 

	Podľa § 212 ods. 2 Trestného zákona možno za prečin krádeže uložiť trest odňatia slobody až na dva roky. 

	Po skončení vyšetrovania poverený príslušník PZ predložil na tunajšiu okresnú prokuratúru dňa 12.6.2012 vyšetrovací spis s návrhom na podanie obžaloby, s ktorým sa dozorujúci prokurátor nestotožnil a po preskúmaní spisového materiálu dňa 14.6.2012 udelil mediačnému a probačnému úradníkovi Okresného súdu XXXXX súhlas na vykonanie mediácie. 

	Následne bola na Okresnom súde v XXXXX vykonaná mediácia, počas ktorej obvinený a poškodený po poučení o podstate mediácie dali súhlas k vykonaniu mediácie a vyjadrili súhlas s postupom podľa § 220 ods. 1 Trestného poriadku. Obvinený slobodne, vážne a určito vyhlásil, že spáchal skutok za ktorý je trestne stíhaný, svoje konanie oľutoval a dňa 13.7.2012 uzatvoril s poškodeným dohodu o uzatvorení zmieru. 

	Z uzatvorenej dohody je zrejmé, že splnomocnený zástupca poškodeného pri uzatváraní dohody vyhlásil, že voči obvinenému si neuplatňujú žiadnu  náhradu škody, nakoľko spôsobená škoda im bola kompenzovaná tým, že vyrúbané drevo im bolo vrátené. 

	Obvinený XXXXX poukázal na verejnoprospešné účely  sumu vo výške 30,- €, z ktorých 50 %, t.j. 15,- €  určil pre OXXXXX , XXXXX XXXXX. Uvedenú sumu zložil dňa 11.7.2012 na účet Štátnej pokladnice číslo účtu XXXXX, z ktorej 50%, t.j. suma 15,- € patrí štátu na peňažnú pomoc poškodeným podľa osobitného zákona. 

	Zo spisového materiálu vyplýva, že obvinený XXXXX je nezamestnaný. Z miesta trvalého bydliska je hodnotený kladne. Podľa výpisu z Ústrednej evidencie priestupkov Ministerstva vnútra SR,  nemá v evidencií priestupkov žiaden záznam. Podľa odpisu z registra trestov doposiaľ súdne trestný nebol. 

	Vzhľadom ku skutočnosti, že v tejto veci boli splnené všetky podmienky na postup podľa § 220 ods. 1 Trestného poriadku, bolo potrebné rozhodnúť tak, ako je to uvedené vo výrokovej časti tohto uznesenia, pričom suma, ktorá bola poukázaná na verejnoprospešné účely, je primeraná osobným a majetkovým pomerom obvineného, ako aj závažnosti spáchaného trestného činu. 

    

	
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Pitoňák
prokurátor